Burjassot, present en la Trobada de Ciutats Amigues de la Infància
2025-07-24

La regidora d’Educació, Laura Espinosa, acompanyada de la tècnica de l’àrea, Amparo Ibáñez, van estar presents, representant a l’Ajuntament de Burjassot, en la Trobada de Ciutats Amigues de la Infància, que es va celebrar dijous passat 25 de febrer, en la localitat de Quart de Poblet. La regidora responsable en matèria educativa de Burjassot va voler assistir a aquesta trobada amb l’objectiu d’agafar idees que materialitzar posteriorment en el pla de conversió de Burjassot en Ciutat Educadora, una iniciativa aprovada pel Ple Municipal, en la sessió ordinària de gener.

La trobada celebrada a Mislata busca donar a conéixer el programa “Ciutats Amigues de la Infància”, promogut i impulsat des d’UNICEF, a més de promoure el treball en xarxa entre professionals i posar en comú les eines existents per a dissenyar polítiques públiques que desenvolupen i promoguen els drets de la infància en l’àmbit local, l’elaboració de plans municipals d’Infància o promoció de la participació infantil.

Actualment, en l’àmbit autonòmic, estan declarades Ciutats Amigues de la Infància i, per tant, reconegudes amb el segell CAI, les localitats de Quart de Poblet, amfitriona de la trobada, Alzira, Torrent i Mislata. La intenció de Burjassot, i mostra d’açò és la seua presència en aquest fòrum, és convertir-se, també, en una Ciutat Amiga de la Infància.